এই একটা খেতাবেই তুলনা টানা শুরু হয়েছে রজার ফেডেরারের অবিশ্বাস্য প্রত্যাবর্তনের সঙ্গেও। নাদালের পরের স্টপ বার্সেলোনা ওপেন। সেখানেও ‘লা দেসিমা’র হাতছানি। এবং অবশ্যই ফরাসি ওপেনে। ফলে জল্পনা জমেছে ‘লা দেসিমা’র সম্ভাব্য হ্যাটট্রিক নিয়ে। নাদাল নিজে যাতে মাথা দিতে নারাজ। বলেছেন, ‘‘মরসুমের প্রথম খেতাব আজ উপভোগ করব। কাল থেকে বার্সেলোনায় মন দিতে হবে। ক্লে-কোর্ট মরসুমের শেষে ভেবে দেখব উৎসব করার কারণ আছে কী না।’’